CELEX: 32019D0284
Language: fi
Date: 2019-02-18 00:00:00
Title: Neuvoston päätös (YUTP) 2019/284, annettu 18 päivänä helmikuuta 2019, Zimbabween kohdistuvista rajoittavista toimenpiteistä annetun päätöksen 2011/101/YUTP muuttamisesta

19.2.2019   
               
               
                  FI
               
               
                  Euroopan unionin virallinen lehti
               
               
                  L 47/38
               
            
         NEUVOSTON PÄÄTÖS (YUTP) 2019/284,
         annettu 18 päivänä helmikuuta 2019,
         Zimbabween kohdistuvista rajoittavista toimenpiteistä annetun päätöksen 2011/101/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 15 päivänä helmikuuta 2011 päätöksen 2011/101/YUTP (1).
                  
               
                     (2)
                  
                  
                     Neuvosto on tarkastellut uudelleen päätöstä 2011/101/YUTP ottaen huomioon Zimbabwen poliittiset tapahtumat.
                  
               
                     (3)
                  
                  
                     Rajoittavia toimenpiteitä olisi näin ollen jatkettava 20 päivään helmikuuta 2020. Neuvoston olisi tarkasteltava rajoittavia toimenpiteitä jatkuvasti uudelleen ottaen huomioon Zimbabwen poliittisen ja turvallisuustilanteen kehittymisen.
                  
               
                     (4)
                  
                  
                     Rajoittavia toimenpiteitä olisi jatkettava niiden viiden henkilön ja yhden yhteisön osalta ja ne olisi peruutettava niiden kahden henkilön osalta, jotka on lueteltu päätöksen 2011/101/YUTP liitteessä I. Rajoittavien toimenpiteiden keskeyttämistä olisi jatkettava kolmen henkilön osalta, jotka on lueteltu päätöksen 2011/101/YUTP liitteessä II.
                  
               
                     (5)
                  
                  
                     Päätös 2011/101/YUTP olisi sen vuoksi muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös 2011/101/YUTP seuraavasti:
            
                        1)
                     
                     
                        Korvataan 10 artikla seuraavasti:
                        
                           ”10 artikla
                           
                              1.   Tämä päätös tulee voimaan päivänä, jona se hyväksytään.
                           
                           
                              2.   Tätä päätöstä sovelletaan 20 päivään helmikuuta 2020.
                           
                           
                              3.   Edellä 4 artiklan 1 kohdassa sekä 5 artiklan 1 ja 2 kohdassa tarkoitettujen toimenpiteiden, siltä osin kuin niitä sovelletaan liitteessä II lueteltuihin henkilöihin, soveltaminen keskeytetään 20 päivään helmikuuta 2020 asti.
                           
                           
                              4.   Tätä päätöstä tarkastellaan jatkuvasti uudelleen, ja se uusitaan tai sitä muutetaan tarvittaessa, jos neuvosto katsoo, että sen tavoitteita ei ole saavutettu.”
                           
                        
                     
                  
                        2)
                     
                     
                        Muutetaan liite I tämän päätöksen liitteen I mukaisesti.
                     
                  
                        3)
                     
                     
                        Muutetaan liite II tämän päätöksen liitteen II mukaisesti.
                     
                  
         
            2 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 18 päivänä helmikuuta 2019.
            
               
                  Neuvoston puolesta
               
               
                  Puheenjohtaja
               
               F. MOGHERINI
            
         
         
            (1)  Neuvoston päätös 2011/101/YUTP, annettu 15 päivänä helmikuuta 2011, Zimbabween kohdistuvista rajoittavista toimenpiteistä (EUVL L 42, 16.2.2011, s. 6).
      
      
         
            LIITE I
            
                        1)
                     
                     
                        Korvataan päätöksen 2011/101/YUTP liitteessä I oleva seuraavaa henkilöä koskeva merkintä seuraavasti:
                        
                                     
                                 
                                 
                                    Nimi (ja mahdolliset peitenimet)
                                 
                                 
                                    Tunnistamistiedot
                                 
                                 
                                    Perusteet
                                 
                              
                                    ”2.
                                 
                                 
                                    Mugabe, Grace
                                 
                                 
                                    Syntynyt 23.7.1965
                                    Passi: AD001159
                                    Henkilökortti: 63-646650Q70
                                 
                                 
                                    ZANU-PF-ryhmän (Zimbabwe African National Union – Patriotic Front) naisten liiton entinen sihteeri; ryhmä on osallistunut demokratiaa, ihmisoikeuksien kunnioittamista ja oikeusvaltiota vakavasti heikentäviin toimiin. Toteutti Iron Mask Estate -tilan haltuunoton vuonna 2002; väitetään hankkineen laittomasti suurta hyötyä timanttikaivoksista.”
                                 
                              
                  
                        2)
                     
                     
                        Poistetaan päätöksen 2011/101/YUTP liitteessä I olevat seuraavat merkinnät:
                        
                                    ”3.
                                 
                                 
                                    Bonyongwe, Happyton Mabhuya
                                 
                              
                                    4.
                                 
                                 
                                    Chihuri, Augustine”
                                 
                              
                  
      
      
         
            LIITE II
            Poistetaan päätöksen 2011/101/YUTP liitteessä II olevat seuraavat merkinnät:
            
               
                           ”1.
                        
                        
                           Bonyongwe, Happyton Mabhuya
                        
                     
                           2.
                        
                        
                           Chihuri, Augustine”